Выкладчыкі інстытута ўдзельнічаюць у навукова-даследчай дзейнасці па асваенні грантаў Беларускага рэспубліканскага фонду фундаментальных даследаванняў і Расійскага фонду фундаментальных даследаванняў, якія былі выдзелены на рэалізацыю праектаў “Псіхасацыяльная мадэль і механізмы пераадолення стыгматызацыі і негатыўных установак у педагогаў і бацькоў у працэсе адукацыйнай інклюзіі дзяцей з расстройствамі аўтыстычнага спектра (РАС)”, “Падрыхтоўка будучых педагогаў да праектавання карэкцыйна-развіццёвага асяроддзя інклюзіўнай адукацыі”, “Сістэматыка тэрміналагічнага апарату сучаснай парадыгмы адукацыі як метадалогія адбору зместу педагагічнай адукацыі”. Акрамя таго, атрыманы грант Беларускага рэспубліканскага фонду фундаментальных даследаванняў і фонду фундаментальных даследаванняў Рэспублікі Арменія на праект “Крытэрыяльна-дыягнастычны інструментарый маніторынгу выніковасці і ацэнка якасці інклюзіўнай адукацыі”.